Bungalotis

Bungalotis er en slekt av sommerfugler som hører til familien smygere (Hesperiidae).

Utseende 
Store (vingespenn 50–70 millimeter) og kraftige smygere, de fleste har noen små, hvite flekker, antennene er forholdsvis lange og tynne.
Det er markert forskjell mellom kjønnene, hunnene er større med bredere vinger. Hannene er gjerne lyst brune (kanelbrune) med eller uten lysere flekker, hunnene som oftest mørkere brune med et hvitt tverrbånd på forvingen.
Larvene er nakne, oftest mer eller mindre grønnlige, med spiss bakende og stor hodekapsel.

Levevis 
Disse smygerne flyr gjerne i skumringen, i en hurtig flukt lavt over bakken.

Utbredelse 
Artene er utbredt i Sør- og Mellom-Amerika, fra Mexico i nord til det sørlige Brasil og Bolivia i sør.

Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien Hesperioidea – nå regner man vanligvis bare med én familie
 Familien smygere, Hesperiidae
 Eudaminae Mabille, 1877
 Slekten Bungalotis Watson, 1893 
 Bungalotis astylos (Cramer, 1780)
 Bungalotis aureus Austin, 2008
 Bungalotis borax Evans, 1952
 Bungalotis clusia Evans, 1952
 Bungalotis diophorus (Möschler, 1883)
 Bungalotis erythus (Cramer, 1775)
 Bungalotis gagarini Mielke, 1967
 Bungalotis lactos Evans, 1952
 Bungalotis midas (Cramer, 1775)
 Bungalotis milleri Freeman, 1977
 Bungalotis quadratum (Sepp, 1845)
 Bungalotis sipa de Jong, 1983

Kilder 
 Brower, A.V.Z. og Warren, A. (2007) Bungalotis på Tree of life 
 Markku Savela's Lepidoptera and some other life forms: Sjekkliste over artene. Hentet 18.5. 2012.
 Butterflies of Amazonia – Bungalotis midas

Eksterne lenker 
 
 Butterflies of America – Bungalotis spp. 

Smygere
Sommerfugler formelt beskrevet i 1893
Dyr formelt beskrevet av Edward Yerbury Watson